Wikidag 2014 er en dag, som vi benytter til at snakke på kryds og tværs om Wikipedia, Wikimedia Danmark, hvad vi ellers kan/skal bruge de to til, og slutter med den "kedelige" del, nemlig generalforsamlingen i Wikimedia Danmark, hvor vi så prøver at få dagens ideer omsat til mål for foreningen.
Søndag den 21. september fra kl. 9 hos Prosa, Vester Farimagsgade 37, København 
Tilmelding er velset, men kræves ikke.
## Praktiske oplysninger.
Døren er låst, men der er et opslag med et telefonnummer, som kan ringes til, hvis der ikke er nogen ved døren til at lukke nogen ind, når du kommer.
Der er trådløst netværk i lokalet. Tag gerne ledninger med til strøm og net. Og tag gerne en strømskinne e.lign med eller netværksswitch/hub.
Vi bestiller frokost omkring kl. 11. Prisniveau er omkring 59 kr. for en sandwich / wrap – tag lige penge med. Eller vi afregner via MobilePay eller Swipp.
